Grac (tvrđava)
Tvrđava Grac je dio odbrambenog kompleksa oko tvrđave Toričan u župi Lašva (župa). Pripada nizu manjih tvrđava smještenih na travničkom, vlašićkom području. Nalazi se na vrhu strme stijene iznad ušća rijeke Lužnice u rijeku Ugar. U katastru se područje vodi pod imenom Gradina i u vlasništvu je porodice Golić iz naselja Mudrike. Pristup tvrđavi je sa jugoistočne strane, sa obližnjeg puta koji ide od Mudrika (zaseoka Golića) u dolinu Ugra prema Sažićima. Uočeni su ostaci branič kule promjera 5m. Desetak metara niže kule je podrumska prostorija uzidana u živu stijenu. Radilo se o spremištu za hranu (žitnica) ili cisterna. Tvrđava nije detaljnije arheološki istraživana. Malo je poznata i afirmirana je terenskim ispitivanjima Travničanina Envera Sujoldžića.